作者:杜甫
標題:夏夜李尚書筵送宇文石首赴縣聯句
內容:愛客尚書貴，之官宅相賢。——杜甫酒香傾坐側，帆影駐江邊。——李之芳翟表郎官瑞，鳧看令宰仙。——崔彧雨稀雲葉斷，夜久燭花偏。——杜甫數語欹紗帽，高文擲彩箋。——李之芳興饒行處樂，離惜醉中眠。——崔彧單父長多暇，河陽實少年。——杜甫客居逢自出，為別幾淒然。——李之芳